### Beslutning

Godkendt.

### Sagsfremstilling

### Resume og sagens baggrund

Budgetopfølgningen pr. 30. september 2021 viser et forventet samlet mindreforbrug til drift på 193,5 mio. kr., og der forventes mindreforbrug til anlæg ved udgangen af 2021 på 136,6 mio. kr., hvoraf 117,0 mio. kr. forventes anvendt efterfølgende.

På finansieringssiden forventes netto merudgifter på 148,0 mio. kr.

I forbindelse med denne opfølgning skal der tages stilling til en række positive og negative tillægsbevillinger med henblik på at få et så retvisende regnskab som muligt og samtidig overholde bevillingsreglerne.

Herudover orienteres om opfølgning på aftalen mellem regeringen og KL om kommunernes økonomi i 2021. I forhold til *oprindeligt* budget forventes et merforbrug til service på 30,4 mio. kr.

I forhold til oprindeligt budget til skattefinansierede bruttoanlægsudgifter, forventes budget og forbrug at balancere. I forhold til det korrigerede budget forventes der et mindreforbrug på 148,7 mio. kr.

### Indstillinger

Direktøren indstiller, at der gives følgende tillægsbevillinger som beskrevet i bilag til dagsordenen:

|  |  |  |
| --- | --- | --- |
|  |  | 1.000 kr. |
| *Tillægsbevillinger drift:* | |  |
|  |  |  |
| 1. | Økonomiske konsekvenser af Lov- og cirkulæreprogram 2021. Beløbet finansieres af kassen. | 4.871 |
| 2. | Mindreforbrug til overførselsudgifter, som hovedsageligt skyldes lavere udgifter til A-dagpenge, kontanthjælp inklusive uddannelseshjælp og seniorpension end forventet ved budgetlægningen for 2021. Beløbet tilføres kassen. | -15.760 |
| 3. | Puljebeløb afsat til imødegåelse af eventuelle sanktioner i 2021 forventes ikke anvendt. Beløbet tilføres kassen. | -20.000 |
| 4. | Drift af [adresse] og Naturrumme på [adresse] (beløb flyttes mellem udvalg). | 0 |
| 5. | Nye konteringsregler i forbindelse med finansiering af lønmodtagernes feriemidler. Beløbet tilføres kassen. Jf. desuden pkt. 21 og 22. | -148.000 |
| 6. | Manglende pris- og lønfremskrivning til afregning af egne institutioner. | 2.200 |
| 7. | Aflønning af medarbejder i projekt ”Sammen med Familien” finansieres af besparelse i driftsudgifter (beløb flyttes mellem udvalg). | 0 |
| 8. | Bevæg Dig For Livet – Weena Larsen – Udgifterne finansieres af hhv. Børn- og Familieudvalget, Ældre- og Sundhedsudvalget samt Kultur og Fritidsudvalget. Projektet forankres under Kultur- og Fritidsudvalget (beløb flyttes mellem udvalg). | 0 |
| 9. | Ophør af lejemål vestre Havneplads 6, jf. Kultur- og Fritidsudvalgets møde den 5. januar 2021. Beløbet tilføres kassen. | -151 |
| 10. | Udgifter til styrelse af fysisk og mental rehabilitering og kulturtilbud til sårbare ældre og personer med handicap (fra særtilskud fra staten ifm. COVID-19). Beløbet finansieres af kassen. | 792 |
| 11. | Vejafvandingsbidrag – Beløb fejlagtigt overført fra 2020. | -182 |
| ”Ordinære” tillægsbevillinger til drift i alt | | -176.230 |
| 12. | ”Tekniske” tillægsbevillinger til udvalg med forventet merforbrug herefter med henblik på overholdelse af udvalgets bevillingsramme. Beløbet finansieres af kassen og tillægges ikke de enkelte partnerskabsholdere, men udvalget samlet, registreret under fællesudgifter, Økonomi (der foretages ingen modsvarende reguleringer af budgettet hos udvalg med forventet mindreforbrug) | 28.991 |
| Tillægsbevillinger i alt, drift (lægges i kassen) | | -147.239 |
|  |  |  |
| *Tillægsbevillinger, finansieringssiden* | |  |
| Alle beløb tillægges/finansieres af kassen. | |  |
| 13. | Ikke budgetteret udgift ifm. efterregulering af beskæftigelsestilskud. | 16.176 |
| 14. | Ikke budgetteret udgift ifm. midtvejsregulering af tilskud og udligning. | 11.544 |
| 15. | Særtilskud til styrkelse af fysisk og mental rehabilitering og kulturtilbud til sårbare ældre og til personer med handicap. | -792 |
| 16. | Statstilskud, kompensation for merudgifter til service som følge af COVID-19. | -7.380 |
| 17. | Kollektiv skattesanktion. | 264 |
| 18. | Regulering vedr. renter, udbytter og kurstab. | 550 |
| 19. | Regulering vedrørende grundskyld. | -1.194 |
| 20. | Ikke budgetteret udgift i forbindelse med indeksering af lønmodtagernes feriemidler. Jf. pkt. 5. | 1.320 |
| 21. | Ikke budgetteret udgift til afregning af lønmodtagernes feriemidler, jf. pkt. 5. | 134.850 |
| 22. | Regulering vedr. lån til ejendomsskat og indefrosne ejendomsskatter | -5.500 |
| Tillægsbevillinger i alt, finansieringssiden (finansieres af kassen) | | 149.838 |

Behandling

Direktionen, Økonomiudvalget, Kommunalbestyrelsen.

### Sagsfremstilling

Økonomistaben fremlægger budgetopfølgning pr. 30. september 2021 for alle udvalgsområder. Alle partnerskabsholdere fører dispositionsregnskaber, så de har overblik over afholdte udgifter og indtægter, og hvad der forventes resten af året. Disse dispositionsregnskaber danner baggrund for budgetopfølgningen.

På grund af situationen med Corona/COVID-19 er der på en række punkter væsentligt øget usikkerhed i forhold til udgiftsniveauet.

Nedenfor følger dels en kort status på budget ift. drift, anlæg og finansiering og dels en opsummering af de indstillede tillægsbevillinger i hovedtal. Endelig er der en opfølgning på økonomiaftalen mellem KL og regeringen.

*Drift* Der forventes samlede netto mindreudgifter på 193,5 mio. kr. mio. kr. Heri indgår, at der var afsat 148,0 mio. kr. til afregning af lønmodtagernes feriemidler. Indenrigs- og boligministeriet har i 2021 meddelt, at konteringsreglerne herfor er ændret, så udgiften hertil i stedet skal fremgå af finansieringssiden. Yderligere var 20,0 mio. kr. afsat til imødegåelse af sanktioner, som ikke forventes anvendt.

Regulering af demografipuljer vil indgå i overførselssagen.

En række områder forventer mindreforbrug, men der forventes merforbrug hos hovedsageligt Voksenspecialenheden og Sundhed og Myndighed.

*Anlæg* Der er som hidtil foretaget et skøn over forventede udgifter og indtægter for hvert enkelt anlæg, men herefter er der foretaget en samlet overordnet ledelsesvurdering, og de samlede forventede udgifter er på baggrund heraf nedjusteret. Der forventes et mindreforbrug ved årets udgang vedrørende henholdsvis frigivne anlægsbevillinger på 77,1 mio. kr. og ikke frigivne rådighedsbeløb på 59,5 mio. kr. Heraf er 117,0 mio. kr. disponeret anvendt efterfølgende.

*Finansiering* Netto forventes samlet set merudgifter på 148,0 mio. kr. Dette skyldes hovedsageligt ændrede konteringsregler vedrørende afregning af lønmodtagernes feriemidler, samt efterregulering af beskæftigelsestilskud og midtvejsregulering af tilskud og overførsler (se vedlagte oversigt over tillægsbevillinger, finansieringssiden).

*Opsummering tillægsbevillinger* Nedenfor følger en opsummering af de indstillede positive og negative tillægsbevillinger i hovedtal:

I forbindelse med årets lov- og cirkulæreprogram forventes enkelte nye/ændrede opgaver at medføre mer- eller mindreudgifter for kommunerne. Der er foretaget en vurdering af betydningen for Kalundborg Kommune.

Der forventes mindreudgifter på overførselsudgifterne. Ved budgetlægningen for 2021 støttede Kalundborg Kommune sig af KL’s prognose, da COVID-19 situationen gjorde budgetlægningen for 2021 vanskeligt. KL’s prognose har været for pessimistisk, hvorfor beløbet tilføres kassen.

Puljebeløb afsat til imødegåelse af eventuelle sanktioner, hvis økonomiaftalen med regeringen ikke overholdes, tilføres kassen.

Herudover er der en række tilretninger på baggrund af bl.a. ændrede konteringsregler på grund af ny ferielov, særtilskud i forbindelse med COVID-19, samt der flyttes nogle beløb mellem udvalg.

Hvor der herefter er udvalg, hvor det forventede forbrug overstiger budget +/- tillægsbevillinger, skal der gives såkaldte tekniske tillægsbevillinger til udvalget for at sikre, at udvalgenes bevillingsrammer overholdes.

Endelig er der indstillet nogle tillægsbevillinger på finansieringssiden, herunder i forbindelse med kompensation for COVID-19 udgifter.

COVID-19 kompensationen tilføres kassen. I forbindelse med overførselssagen fra 2021 til 2022 vil udgifterne i forbindelse med COVID-19 blive vurderet og de berørte partnerskabsholdere vil eventuelt blive kompenseret.

På driftssiden udgør de "ordinære" tillægsbevillinger i alt -176,2 mio. kr. og de "tekniske" tillægsbevillinger til udvalg med merforbrug herefter 29,0 mio. kr. (bemærk at der ikke foretages modsvarende reguleringer af budgettet hos udvalg med forventet mindreforbrug).  På finansieringssiden udgør tillægsbevillingerne i alt netto 149,8 mio. kr.  I alt netto 2,6 mio. kr., som jf. indstillingerne finansieres af kassen.

*Opfølgning på økonomiaftalen mellem regeringen og KL* Økonomiaftalen mellem regeringen og KL omfatter et aftalt loft for kommunernes samlede serviceudgifter i 2021. En del af bloktilskuddet er gjort betinget af, at kommunerne samlet overholder det aftalte udgiftsniveau. Hvis aftalen ikke overholdes, vil der ske reduktion i kommunernes bloktilskud i 2022.

Udgangspunktet for, om Kalundborg Kommune overholder sin del af aftalen, er det *oprindeligt* vedtagne budget til *service*. Som nævnt forventes der *mindreudgifter* i forhold til det *nuværende samlede* driftsbudget, men ved afslutningen af regnskab 2020 blev der overført 49,7 mio. kr. i uforbrugte driftsmidler, som blev tillægsbevilget i 2021, så det nuværende budget er væsentligt højere end det oprindelige budget. Hertil kommer, at en del af de forventede mindreudgifter er på områder, som ikke er defineret som service, ligesom der er sket ændrede konteringsregler vedrørende indbetaling af lønmodtagernes feriemidler.

Ifølge partnerskabsholdernes dispositionsregnskaber forventes der således pr. 30. september 2021 et *merforbrug* til service i forhold til oprindeligt vedtaget budget på 30,4 mio. kr.

Det skal bemærkes, at ovenstående merforbrug indeholder merudgifter i forbindelse med COVID-19. De samlede merudgifter hertil er dog endnu ikke opgjort endeligt.

Det må dog forventes, at kommunens serviceramme korrigeres for merudgifter som følge af COVID-19. Dette er dog endnu ikke udmeldt fra ministeriet.

Økonomiaftalen omfattede også et aftalt loft for kommunernes samlede skattefinansierede bruttoanlægsudgifter i 2021, det vil sige uden at medregne eventuelle anlægsindtægter. Der er dog ikke tilknyttet nogen sanktion, hvis regnskaberne viser, at aftalen ikke overholdes. Ligesom med serviceudgifterne er udgangspunktet for overholdelse af aftalen det oprindeligt vedtagne budget. I forhold til de skattefinansierede bruttoanlægsudgifter i det oprindeligt vedtagne budget forventes – ud fra den overordnede ledelsesvurdering – et netto mindreforbrug på 136,6 mio. kr.

Økonomistaben vurderer, at kassebeholdningen ultimo 2021 udgør ca. 70 mio. kr., som beskrevet i perspektivnotatet til budgetseminaret vedrørende budget 2022.

### Økonomiske konsekvenser

Budgetopfølgningen i forhold til nuværende budget viser, at der forventes mindreforbrug til drift på 193,5 mio. kr. Ved årets udgang forventes mindreforbrug til anlæg på 136,6 mio. kr., og der forventes netto merudgift på 148,0 mio. kr. på finansieringssiden.

Der indstilles tillægsbevillinger på i alt netto 2,6 mio. kr. (drift og finansiering).